[{"text_idx": "#000008", "text": "Mingil ma\u0308a\u0308ral on elu ise viinud ja suunanud To\u0308lpti pikkade traditsioonidega vana o\u0303igeusu maailma. \"Teoloogia tegeleb inimesega \u2013 vo\u0303i uurib inimest \u2013 ja tema mu\u0308stilise osaga. Selle inimese osaga, mis oma mo\u0303ttes ja sisemaailmas reisib va\u0308ga kaugele universumi a\u0308a\u0308realadele ja see on u\u0308ks huvitav osa inimeseks olemisest,\" ra\u0308a\u0308kis To\u0308lpt, lisades, et idakiriklikus pa\u0308rimuses on see spekter veel tugevam."}, {"text_idx": "#000009", "text": "\"Teoloogia tegeleb inimesega, vo\u0303i uurib inimest, ja tema mu\u0308stilise osaga. Selle inimese osaga, mis oma mo\u0303ttes ja sisemaailmas reisib va\u0308ga kaugele universumi a\u0308a\u0308realadele,\" ra\u0308a\u0308kis To\u0308lpt."}, {"text_idx": "#000011", "text": "Patriarh Bartholomeos on Tu\u0308rgi kodanik ja elab igapa\u0308evaselt Istanbulis, kus kunagisest Bu\u0308tsantsi hiilgusest pole just palju alles ja\u0308a\u0308nud. Kusjuures on ta ainus Tu\u0308rgi aladel tegutsev oikumeenilise patriarhaadi kirikupiiskop, kellel on o\u0303igus ka\u0308ia mustas vaimulikuru\u0308u\u0308s ja kanda ametimedaljoni kaelas, samas kui teised piiskopid ja vaimulikud kannavad musta u\u0308likonda musta lipsuga."}, {"text_idx": "#000015", "text": "Patriarhi teatakse praegu kui \"rohelist patriarhi\" \u2013 u\u0308ks tema peamisi teemasid on vastuseis o\u0308koloogilisele kriisile. Seda vastuseisu alustas teoloogi so\u0303nul juba tema eelka\u0308ija Dimitrios 1989. aastal. \"Tuleb o\u0308elda, et tema ja ka oikumeeniline patriarhaat tervikuna on u\u0308ks esimestest suurtest kirikujuhtidest, kes loodust vo\u0303i loodukaitsmise pa\u0308eva on hakanud ta\u0308histama. Ta on mingis mo\u0303ttes pioneer vo\u0303i teerajaja sellele, mis ku\u0308mneid aastaid hiljem tuli ka katoliku kirikusse ja mujale,\" ra\u0308a\u0308kis To\u0308lpt."}, {"text_idx": "#000020", "text": "Kriitikud unustavad tema so\u0303nul tihti ka selle, et tegelikult ei ole kristluses inimene loodu valitseja. \"Ko\u0303ik narratiivid ja\u0308tavad va\u0308lja u\u0308he huvitava loo ja see on pattulanguse lugu. Kristlus on siin u\u0308hel meelel, et pattulanguses inimkond kaotab loodu valitseja positsiooni, ta ei saa hakkama sellega, sest ta hakkab loodut ekspluateerima, ta ei suuda oma ihasidki valitseda, kuidas ta suudab siis veel loodust valitseda. Me ra\u0308a\u0308gime valitseja ebao\u0303nnestumisest ja see on u\u0308ks suur lugu, millest keegi ei maini, see viitab sellele, kui va\u0308he me tegelikult teame kristlikku teoloogiat. Ma paluks, et me viskaks selle mu\u0308u\u0308di va\u0308lja, sest kristlusel ei ole mingit alust sellele,\" u\u0308tles To\u0308lpt."}, {"text_idx": "#000021", "text": "Patriarh jo\u0303uab oma ko\u0303nedes tihti tagasi inimeseni ja selleni, kuidas inimloomus on no\u0303rk ja egoistlik. Po\u0303hjus peitub teoloogi so\u0303nul hea ja materiaalse elu soovist, inimese ihade ja himude ja\u0308rgi elamisest, mis on su\u0308vendanud ka keskkonnakriisi. \"See on ka oikumeenilise patriarhaadi keskne mo\u0303te, sest meie tungid ja vajadused materiaalselt head elu elada on ja\u0308a\u0308nud samaks, aga meie teadustehnoloogiline areng on aina rohkem seda vo\u0303imendanud. Sellega koos on kasvanud ka loodu ha\u0308vitamine,\" so\u0303nas To\u0308lpt."}, {"text_idx": "#000022", "text": "Selle to\u0303ttu ei saa teoloogi so\u0303nul ka Lynn White'iga no\u0303us olla. \"On siis Rene Descartes, Newton vo\u0303i keegi teine su\u0308u\u0308di, kes mingi idee va\u0308lja ka\u0308is, oli see liiga mehhanistlik vaade universumile ja loodusele vo\u0303i midagi muud, see tegelikult tuleb tagasi inimeseks olemise baasvajaduste juurde. Me tahame elada head elu ja selle hea elu tarbeks on meil vaja koormata loodust.\""}, {"text_idx": "#000025", "text": "Patriarh Bartholomeos on pu\u0308u\u0308dnud erimeelsusi u\u0308letada ja esmakordselt pa\u0308rast aastasadu on paavstiga taas dialoogi astutud. Patriarh kutsus muuhulgas paavst Fransiscuse pagulaskriisi ajal Kreekasse Lesbose saarele po\u0303genikega kohtuma, millega taheti To\u0308lpti so\u0303nul na\u0308idata nii oma head koosto\u0308o\u0308d kui ka muret maailma olukorra pa\u0308rast ja kutsuda u\u0308ldsust mo\u0303istma olukorra traagikat. Kui paavstist ra\u0308a\u0308giti selle kohtumise jooksul palju, siis Bartholomeos ja\u0308i pigem tagaplaanile, ehkki tegemist oli tema oikumeenilise territooriumiga ja ta paavsti sinna kutsus. \"Me tahame kuulsust, aga oleme seda ka va\u0308lja toonud, et ta seal Istanbulis elabki tagasihoidlikku elu ja teda ei pandagi ta\u0308hele alati nii va\u0308ga kui Rooma paavsti, kes on riigijuht. U\u0308ks on riigijuht, teine ei ole,\" u\u0308tles teoloog."}, {"text_idx": "#000034", "text": "Teoloog u\u0308tles, et peaksime suutma eristada kristlikku vaimsust ja nn tsiviil-, poliit- vo\u0303i kultuurkristlust. \"See on kristlus, mis asub erinevate hobustena rakendite ees ja ta peab neid ideid ellu viima. See on kultuurikristlus, poliitkristlus, sellel on palju pooldajaid ja see on see va\u0308a\u0308rtuskristlus ning osa kristlusest, mis ja\u0308a\u0308b meile silma, tihti domineerib ja selle alusel neid otsuseid tihti tehakse. Aga see, mis on kristliku kiriku tuum, ja\u0308a\u0308bki tihti varju ja suur osa kristlasi ainult sellega tegelevad,\" so\u0303nas ta."}, {"text_idx": "#000035", "text": "Ta\u0308navuses Inimarengu Aruandes andis tooni vaimse tervise kriis. Kristlus on To\u0308lpti so\u0303nul kogu aeg inimsuhetega tegelenud ja sel on tema hinnangul panus ka inimese vaimsele heaolule."}, {"text_idx": "#000036", "text": "\"Kristluse peamine ku\u0308simus ongi suhted inimese ja jumala ning inimese ja inimese vahel. Need on need baasteemad. Neid suhteid u\u0308ritatakse luua ja arendada, luua suhe absoluudiga, kogu olemise algega ja la\u0308bi selle ka kogu teise olemusega, mis on selle algse olemise poolt loodud ehk suhestuda jumalaga la\u0308bi inimese ja inimesega la\u0308bi jumala. Need on need baasasjad, mida kutsutakse harjutama, praktiseerima, seda vooruslikku elu elama, leidma see tasakaal, see toit, mis hinge ja tu\u0308himikku to\u0303esti ta\u0308idab,\" u\u0308tles To\u0308lpt ja lisas, et kiriku liikmed ei ole alati vo\u0303imaldanud seda va\u0308lja na\u0308idata, tihti pole see neid ka huvitanud."}, {"text_idx": "#000039", "text": "Milline on kristliku taevariigi perspektiiv, on igau\u0308he enda kogetav, ra\u0308a\u0308kis teoloog. \"Kui me ra\u0308a\u0308gime siin maailmas olemisest, siis see taju ta\u0308idabki inimese rahu ja armastusega. Inimene, kes on sel teel ja ta su\u0308da ta\u0308itub rahu ja armastusega, kui ta leiab selle. Ja kui ta suudab ka vastu vo\u0303tta, mo\u0303testada kannatust ja valu ega taha ka seda lu\u0308kata ko\u0303rvale, siis ta saabki selle teispoolsuse taju ka\u0308tte. Saab aru, et tihti see baaslahendus vo\u0303i to\u0303de asub kuskil kaugemal kui siin. See metafu\u0308u\u0308siline mo\u0303o\u0303de on see, mida kristlus ka meile pakub,\" so\u0303nas ta."}, {"text_idx": "#000040", "text": "To\u0308lpti arvates on Eestis religiooni- vo\u0303i usundio\u0303pet va\u0308he ja sel teemal valitseb u\u0308sna suur kirjaoskamatus. Samas on ta skeptiline, kas koolitunnid u\u0308ksi selle probleemi lahendaks. \"See on see terviklik tsiviliseeritud inimese taju vo\u0303i olek, ta teab, millest ra\u0308a\u0308gitakse, ta saab aru, et kui kristlased ra\u0308a\u0308givad jumalast, siis see pole hall vanamees pilve peal vo\u0303i Gagarini stiilis kosmoses \"\u0411\u043e\u0433\u0430 \u041d\u0435\u0442\" ja vo\u0303ib-olla see aitab va\u0308hendada selliseid mo\u0308o\u0308dapanekuid, mida me na\u0308eme tihti eesti meedias,\" u\u0308tles ta."}, {"text_idx": "#000042", "text": "Kultuurisoovitus. Tauri To\u0308lpti kultuurisoovitus on John Meyendorffi \"Bu\u0308tsantsi teoloogia\", mis hiljuti to\u0303lgiti ka eesti keelde. \"Ma arvan, et see raamat avardab nii uskliku kui ka mitteuskliku inimese, kellel on huvi Bu\u0308tsantsi ja selle teoloogilise mo\u0303tteloo vastu, vaateid kindlasti,\" u\u0308tles teoloog."}, {"text_idx": "#000044", "text": "Ave To\u0308lpt ja\u0308tkab Music Estonia juhtimist"}, {"text_idx": "#000045", "text": "\"Plekktrummi\" ku\u0308laline on tuleval na\u0308dalal Holger Marjamaa"}, {"text_idx": "#000049", "text": "Karmen Juhkam: noore vaataja teater seostub minu jaoks alati ka soojuse vo\u0303i hoituse tundega"}, {"text_idx": "#000052", "text": "Mart Avi: olgu need so\u0303rmed, ko\u0303ri vo\u0303i keel - ko\u0303iki neid kontrollib meel"}, {"text_idx": "#000054", "text": "Na\u0308itus \"Robokoo\" peab dialoogi pa\u0308ris- ja virtuaalmaailma vahel"}, {"text_idx": "#000056", "text": "Tallinnas tuleb esimest korda esitamisele Tobiase \"Joonase\" algversioon"}, {"text_idx": "#000060", "text": "Muusika- ja teatriakadeemias saab hoo sisse uus kontserdisari \"Klaverikunst\""}, {"text_idx": "#000061", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000063", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000069", "text": "Ott Maaten: oleks va\u0308ga kurb, kui Estonia majale tuleks hakata otsima uut funktsiooni"}, {"text_idx": "#000076", "text": "Edetabel. Aasta parimad albumid 2022"}, {"text_idx": "#000078", "text": "U\u0308levaade. Aasta parimad lood 2022"}, {"text_idx": "#000083", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]